Marzu 2013

Sicilia e cuntinenti
30 di marzu
Niscemi: Lu prisidenti dâ riggiuni, Rusariu Crucetta rivucau n via difinitiva l'auturizzazzioni pâ custruzzioni di la stazzioni dû MUOS.
Lampidusa: Chiossai di 500 migranti agghicaru ntî l'ùrtimi du' jorna ntê costi di l'ìsuledda, certuni succurruti dâ Guardia custera. Dui mureru duranti li opirazzioni di succorsu.

16 di marzu
Roma: Foru eliggiuti li prisidenti dâ càmmira e dû sinatu, rispittivamenti Laura Boldrini e Petru Grassu
Catania: L'urtima eruzzioni di l'Etna causai gravi disaggi ntî diversi paisi (Zaffirana, Santa Vinirina, Jaci, ppi la caduta di cìnniri e la cunsiquenti parziali  chiusura ô traficu.
Munnu
28 di marzu
Nicusia: Doppu na dicina di jorna li banchi di Cipru grapunu li spurtelli. Si truvau n'accordu pi tassari li cunti supra li 100'000 euru, na canciu di n'aiutu pi evitari lu fallimentu di Cipru e la cunsiquenti nisciuta di la zona euru.

13 di marzu
Citati dû Vaticanu: L'arciviscuvu di Buenos Aires vinni eliggiutu papa e pigghiau lu nomu di Franciscu.

6 di marzu
Caracas: Mori lu prisidenti dâ Venezzuela, Hugo Chavez.